Meningen med spillet er å oppnå en høyest mulig poengsum. Poeng tildeles for 15 forskjellige terningkombinasjonstyper. I hver runde får hver spiller inntil tre kast for å oppnå én av disse typene. Bortsett fra i det første kastet, kan spilleren velge å legge til side et antall av terningene og kaste kun de resterende. Dersom man allerede har registrert poeng på en kombinasjonstype, kan man ikke velge å gjøre dette på nytt om man senere i spillet skulle oppnå en bedre kombinasjon av samme type.